गोस्वामी समाज की आमसभा में कैलाशपुरी अध्यक्ष बने
गोस्वामी समाज की आमसभा में कैलाशपुरी अध्यक्ष बने
भास्कर न्यूज | मालपुरा
डिग्गीस्थित गोस्वामी धर्मशाला में आयोजित दशनाम गोस्वामी समाज समिति के तत्वावधान में समाज की आमसभा में बडी संख्या में समाजबंधुओं ने भाग लिया। आमसभा में मुख्य रूप से समाज की धर्मशाला के विकास सहित समाज को शिक्षित विकसित करने के बिंदुओं पर चर्चा की गई।
सुखदेव पुरी महाराज की अध्यक्षता में आयोजित की गई समाज की इस आम सभा में वर्ष 2012 से चल रही समिति को सर्वसम्मतित से भंग कर नई कार्यकारणी का गठन किया गया। लंबी चर्चा के बाद बैठक में उमड़े समाज के लोगों ने एकमत होकर समाज समिति के अध्यक्ष पद पर कैलाश पुरी को बनाने का प्रस्ताव रखा जिसे आमसभा में मौजूद ढाई सौ से तीन सौ समाजबंधुओं ने स्वीकार कर दिया।
सर्वसम्मत अध्यक्ष मनोनीत हुए कैलाश पुरी ने अपनी कार्यकारणी का विस्तार करते हुए महामंत्री रामेश्वर भारती, सचिव ब्रदी भारती, कोषाध्यक्ष रमेश पुरी संयोजक कैलाश भारती को नियुक्त किया। कन्हैयापुरी को समिति के संरक्षक मनोनीत किया गया। सहसंरक्षक छीतर पुरी, उपाध्यक्ष सुखदेवपुरी, सहसचिव कलयाणपुरी, सहकोषाध्यक्ष देवकीनंदन गोस्वामी, सह संयोजक भंवरपुरी, कार्यालय प्रभारी गिरिराजपुरी, प्रचार मंत्री रतनपुरी सलाहकार शंकरपुरी, ब्रह्मापुरी, सांस्कृतिक मंत्री शंभूदयाल गोस्वामी, सलाहकार बनवारीपुरी, संगठन मंत्री हनुमान पुरी को बनाया गया है।
आमसभा में मौजूद समाज के लोगों के समक्ष सभी पदाधिकारियों को पद की शपथ दिलाई गई। अध्यक्ष कैलाशपुरी ने उक्त जानकारी देते हुए बताया कि नवीन कार्यकारणी समाज के विकास शिक्षा के क्षेत्र में कार्य कर समाज में विकास की गति प्रदान करेगी।
awa_Deva awa_Deva bho_Deva hin_Deva hin_Deva hin_Deva hin_Deva